Lüttjen Freenbeek

Lüttjen Freenbeek () weer fröher en sülvsstännig Dörp un is vondaag mit Groot Freenbeek to Freenbeek tohoopwussen. Dat liggt in de Gemeen Freenbeek in’n Landkreis Stood, Neddersassen.

 Geografie 

In’n Noorden löppt de Swing an Lüttjen Freenbeek langs.

De Naveröörd sünd Hagen in’n Noordoosten, Groot Freenbeek un Deinst in’n Oosten, Wehl in’n Süden, Kutenhult un Mulsen in’n Süüdwesten un Hogenoh un Swing in’n Noordwesten.

 Historie 

Lüttjen Freenbeek hett bet 1852 to de Böörd Mulsen in dat Amt Harsfeld tohöört. De Böörd Mulsen is 1852 in dat Amt Stood wesselt, dat 1859 Deel von dat Amt Himmelpoorten worrn is. Na 1885 weer dat in’n Kreis Stood un von 1932 af an in’n hüdigen Landkreis Stood.

De Gemeen Lüttjen Freenbeek hett von 1965 bet 1972 to de Samtgemeen Freenbeek tohöört. De is 1972 oplööst worrn. In dat Johr is mit de Kommunalreform in Neddersassen de ne’e un gröttere Samtgemeen Freenbeek billt worrn, to de de Oort sietdem höört. Lüttjen Freenbeek is dorbi tohoop mit Swing, Groot Freenbeek un Wehl Deel von de ne’e Gemeen Freenbeek worrn.

 Inwahnertall 

 Religion 

Lüttjen Freenbeek is evangeelsch-luthersch präägt un höört to dat Kaspel von de Martin-Luther-Kark, de 1960/1961 in Groot Freenbeek boot worrn is.

 Kultur 

 Verenen 

De Freewillige Füürwehr von Lüttjen Freenbeek is an’n 20. Juli 1935 grünnt worrn. De Füürwehr is denn an’n 1. Juni 2003 mit de von Groot Freenbeek tohoopgahn.

 Infrastruktur 

 Verkehr 

Lüttjen Freenbeek liggt an de Kreisstraat 1, de in’n Oosten över Groot Freenbeek un Deinst na de Landsstraat 124 bi Helmst löppt un in’n Noorden na Swing hen afknickt. In’n Süüdwesten geiht de K 70 na Kutenhult un in’n Süden de K 50 na Wehl un Bargst.

 Footnoten 

Kategorie:Oort
Kategorie:Landkreis Stood